EkBass/fiwiki-20250220-pages-articles huggingface dataset:
Pertti Mäkelä (jääkiekkoilija)

Pertti Mäkelä (s. 7. tammikuuta 1948 Pori) on suomalainen jääkiekkoilija. Hän pelasi SM-sarjassa vuosina 1965–1973 ja voitti yhden Suomen- mestaruuden.Jääkiekkokirja 2006–2007, s. 312 Mäkelä edusti SM-sarjaurallaan Porin Karhuja ja Porin Ässiä. Hän pelasi SM-sarjassa yhteensä 197 ottelua, joissa hänen tehopisteensä olivat 53 + 22 = 75 ja jäähymääränsä 94 minuuttia. Hän voitti Suomen-mestaruuden vuonna 1971.Suuri Jääkiekkoteos 1, s. 287 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1948 syntyneet Luokka:Elävät henkilöt
Kari-Pekka Toivonen (jääkiekkoilija)

Kari-Pekka Toivonen (20. marraskuuta 1952 Pori – 20. elokuuta 2012) oli suomalainen jääkiekkoilija. Hän pelasi SM-sarjassa vuosina 1969–1971.Jääkiekkokirja 2006–2007, s. 312 Toivonen edusti SM-sarjaurallaan Porin Ässiä. Hän pelasi SM-sarjassa yhteensä 13 ottelua, joissa hänen tilastomerkintänsä jäivät kahteen jäähyminuuttiin. Hän kuului Ässien joukkueeseen sen mestaruuskaudella 1970–1971 mutta ei pelannut riittävästi otteluita saadakseen kultamitalin. Toivonen toimi Ässien joukkueenjohtajana 1990-luvulla ja oli voittamassa pronssia kaudella 1994–1995. Hän omisti Bobby Wellness Center -kuntosalin. Toivonen kuoli syöpään 20. elokuuta 2012. == Lähteet == * === Viitteet === == Aiheesta muualla == * * Luokka:Suomalaiset jääkiekkoilijat Luokka:Vuonna 1952 syntyneet Luokka:Vuonna 2012 kuolleet
Markku Riihimäki

Markku Riihimäki (s. 2. syyskuuta 1951 Pori) on suomalainen jääkiekkoilija. Hän pelasi SM-sarjassa vuosina 1968–1973 ja voitti yhden Suomen- mestaruuden.Jääkiekkokirja 2006–2007, s. 317 Riihimäki edusti koko SM- sarjauransa ajan Porin Ässiä. Hän pelasi SM-sarjassa yhteensä 105 ottelua, joissa hänen tehopisteensä olivat 7 + 0 = 7 ja jäähymääränsä 4 minuuttia. Hän voitti Suomen-mestaruuden vuonna 1971.Suuri Jääkiekkoteos 1, s. 288 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1951 syntyneet Luokka:Elävät henkilöt
Eddie Money

Eddie Money (oikealta nimeltään Edward Joseph Mahoney, 21. maaliskuuta 1949 – 13. syyskuuta 2019) oli yhdysvaltalainen laulaja-lauluntekijä, kitaristi ja saksofonisti. Hänen tunnetuimpia kappaleitaan ovat muun muassa ”Two Tickets to Paradise” ja ”Baby Hold On”. ==Elämä== Eddie Money syntyi vuonna 1949 katolilaiseen irlantilaisperheeseen New Yorkissa. Hän kävi Island Trees High Schoolia ja valmistui vuonna 1967. Sen jälkeen hän seurasi isänsä, isoisänsä ja veljensä jalanjälkiä ja ryhtyi poliisiksi. Eddie oli naimisissa ja hänellä on viisi lasta. Money kuoli 70-vuotiaana 13. syyskuuta 2019, pian sen jälkeen kun hänellä oli diagnosoitu ruokatorven syöpä. ==Musiikki== Eddie Money julkaisi ensimmäisen levynsä vuonna 1977. Sen nimi oli Eddie Money ja se sisälsi kaksi ehkä hänen muistetuinta kappalettaan, ”Two Tickets to Paradise” ja ”Baby Hold On”. Kaiken kaikkiaan Eddie Money julkaisi 11 albumia, joista moni on myynyt kultaa tai platinaa. Eddie Moneyn musiikkityyli vaihteli pop rockin, rockin ja hard rockin välillä. ==Diskografia== * Eddie Money (1977) * Life for the Taking (1978) * Playing for Keeps (1980) * No Control (1982) * Where's the Party? (1983) * Can't Hold Back (1986) * Nothing to Lose (1988) * Right Here (1991) * Love and Money (1995) * Ready Eddie (1999) * Wanna Go Back (2007) ==Lähteet== *Eddie Moneyn internetsivut ===Viitteet=== Luokka:Yhdysvaltalaiset laulaja-lauluntekijät Luokka:Vuonna 1949 syntyneet Luokka:Vuonna 2019 kuolleet
Tapio Rautalammi

Tapio Rautalammi (s. 12. toukokuuta 1944 Pori)Jääkiekkokirja 2006–2007, s. 317 on suomalainen motocrosskuljettaja ja jääkiekkoilija. Motocrossia hän ajoi maajoukkueessa ja jääkiekkoa hän pelasi SM-sarjassa ja SM-liigassa vuosina 1964–1976 voittaen kaksi Suomen-mestaruutta. Rautalammi edusti jääkiekon pääsarjaurallaan Rosenlewin Urheilijat-38:aa vuosina 1964–1967, Porin Ässiä vuosina 1967–1971 sekä vielä Forssan Palloseuraa kaudella 1975–1976.Suuri Jääkiekkoteos 1, s. 266 Hän pelasi pääsarjassa yhteensä 172 ottelua, joissa hänen tehopisteensä olivat 20 + 6 = 26 ja jäähymääränsä 66 minuuttia. Hän voitti Suomen-mestaruuden vuosina 1967 ja 1971.Suuri Jääkiekkoteos 1, s. 288 == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset motocrosskuljettajat Luokka:Vuonna 1944 syntyneet Luokka:Elävät henkilöt
Matti Jansson

Matti Juhani Jansson (2. tammikuuta 1943 Tampere – 30. tammikuuta 2016 Pori)Kuolinilmoitus, Satakunnan Kansa 14.2.2016, s. 24 oli suomalainen jääkiekkoilija. Hän pelasi maalivahtina SM-sarjassa vuosina 1961–1975 ja voitti yhden Suomen-mestaruuden.Jääkiekkokirja 2006–2007, s. 329 Jansson aloitti SM-sarjauransa Tampereen Ilveksessä kaudella 1961–1962 ja edusti vuodet 1962–1967 Porin Karhuja sekä 1967–1971 Porin Ässiä. Ässien joukkueessa hän esiintyi vielä kahdessa ottelussa kaudella 1972–1973 sekä yhdessä ottelussa kaudella 1974–1975.Suuri Jääkiekkoteos 1, s. 237 Hän pelasi SM- sarjassa 90 ottelua ja vaihtopenkillä istumiset mukaan laskien 163 ottelua. Tilastoihin kertyi 12 jäähyminuuttia. Hän voitti Suomen-mestaruuden Karhujen joukkueessa vuonna 1965Suuri Jääkiekkoteos 1, s. 286 mutta sai Ässien mestaruuskaudella 1970–1971 tilastoihinsa vain neljä ottelua ja jäi ilman kultamitalia. Jansson pelasi Suomen miesten maajoukkueessa kaksi maaottelua.Jääkiekkokirja 2006–2007, s. 234 Pelaajauransa jälkeen Jansson toimi Lasse Heikkilän apumiehenä valmennuksessa. Vuosina 1974–1976 Lasse Heikkilän ollessa maajoukkuetehtävissä, Jansson toimi päävalmentajana, hänen aikanaan Ässät voitti 1976 pronssia. Tämän jälkeen Jansson jatkoi Heikkilän apulaisena kauteen 1980-1981 asti, jolloin Lasse Heikkilä siirtyi Ässien toimitusjohtajaksi. == Lähteet == * * === Viitteet === Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Vuonna 1943 syntyneet Luokka:Vuonna 2016 kuolleet
Reijo Heinonen (jääkiekkoilija)

Reijo Kalevi Heinonen (s. 7. syyskuuta 1951 Pori) on suomalainen jääkiekkoilija. Hän pelasi maalivahtina SM-sarjassa vuosina 1966–1976 ja voitti yhden Suomen-mestaruuden.Jääkiekkokirja 2006–2007, s. 329 Heinonen aloitti SM-sarjauransa Porin Karhuissa yhdellä ottelulla kaudella 1966–1967. Vuosina 1970–1975 hän pelasi Porin Ässissä ja vielä kaudella 1975–1976 viisi ottelua Forssan Palloseurassa.Suuri Jääkiekkoteos 1, s. 232 Hän pelasi SM- sarjassa 70 ottelua ja vaihtopenkillä istumiset mukaan laskien 138 ottelua. Tilastoihin kertyi neljä jäähyminuuttia. Hän voitti Suomen-mestaruuden Ässien joukkueessa vuonna 1971.Suuri Jääkiekkoteos 1, s. 285 == Lähteet == * * === Viitteet === Luokka:Suomalaiset jääkiekkomaalivahdit Luokka:Vuonna 1951 syntyneet Luokka:Elävät henkilöt
Esa Isaksson

Esa Edwin Isaksson (21. huhtikuuta 1947 Turku – 21. toukokuuta 2022 Tampere) oli suomalainen jääkiekkoilija, joka pelasi hyökkääjänä SM-sarjassa vuosina 1963–1974 ja voitti kaksi Suomen-mestaruutta.Jääkiekkokirja 2006–2007, s. 301 Isaksson edusti kolmissa MM-kilpailuissa. Sarjatasolla Isaksson pelasi Lukossa ja HIFK:ssa. Häntä on kutsuttu aikansa IFK:n ydinpelaajiksi. Isaksson on tiettävästi ensimmäinen suomalaispelaaja, jolle on tarjottu NHL- sopimusta.Jääkiekkokirja 2006–2007, s. 226 == Ura == "Saxon" edusti SM- sarjaurallaan Rauman Lukkoa ja Helsingfors IFK:ta. Hän pelasi SM-sarjassa yhteensä 201 ottelua, joissa hänen tehopisteensä olivat 83 + 107 = 190 ja jäähymääränsä 136 minuuttia. Isaksson oli kautena 1970-1971 SM-sarjan paras syöttäjä ja kautena 1968-1969 HIFK:n paras pistemies. Isaksson voitti Suomen- mestaruuden HIFK:ssa vuosina 1969 ja 1970Suuri Jääkiekkoteos 1, s. 286 sekä saavutti lisäksi yhden SM-hopean ja kaksi SM-pronssia. Vuonna 1970 kultaa tuli myös Ahearne Cupista.Uhreilumme kasvot s. 379 Isaksson pelasi Suomen maajoukkueessa 46 maaottelua, joissa hän teki kahdeksan maalia ja sai 12 syöttöpistettä. Hän edusti Suomea kolmissa MM-kilpailuissa: Ljubljanassa 1966, Tukholmassa 1969 sekä Bernissä ja Genevessä 1971.Jääkiekkokirja 2006–2007, s. 210 HIFK:n Jaakko Marttisen mukaan vähälle huomiolle jäänyt Esa Isaksson oli heidän "koko hyökkäyspelin aivot ja luoja". Isaksson muodosti joukkueen kärkikolmikon Juhani Jylhän ja Juha Rantasilan kanssa. Isaksson on tiettävästi ensimmäinen suomalaispelaaja, jolle on tarjottu NHL-sopimusta. Isakssonin mukaan St. Louisin silloinen vara-GM Cliff Fletcher vieraili joitain kertoja Suomessa heidän peleissä ja kertoi kovasti haluavansa Isakssonin pelaamaan joukkueeseen. Isaksson kuitenkin siirsi sopimuksen kirjoitusta koulunkäynnin vuoksi, jonka jälkeen perheenlisäys esti sopimuksen teon jälleen. Isaksson sanoi, että oli myös epävarma pärjäämisestään NHL:ssä. Siviilissä Isaksson työskenteli kirjapainoalalla. == Saavutukset == * 2 Suomen-mestaruutta (HIFK 1969, 1970) * 1 SM-hopea (Lukko 1966) * 2 SM-pronssia (Lukko 1965, HIFK 1971) * Ahearne Cup -mestaruus (HIFK 1970) * Kauden 1968/69 HIFK:n paras pistemies * Kauden 1970/71 mestaruussarjan paras syöttäjä == Tilastot == Kausi Sarja Seura O M S P R 1963‑1964 SM-sarja Lukko 2 0 0 0 0 1964-1965 SM-sarja Lukko 18 9 8 17 4 1965-1966 SM-sarja Lukko 20 5 5 10 6 1966-1967 SM-sarja Lukko 22 6 7 13 14 1967-1968 SM-sarja HIFK 20 8 8 16 16 1968-1969 SM-sarja HIFK 22 20 17 37 16 1969-1970 SM-sarja HIFK 20 12 12 24 36 1970-1971 SM-sarja HIFK 31 12 29 41 12 1971-1972 SM-sarja Lukko 10 3 3 6 4 1972-1973 Suomensarja Lukko 14 6 8 14 2 1973‑1974 SM-sarja Lukko 36 8 18 26 28 YHT. (SM) 201 83 107 190 136 == Lähteet == * * * Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. === Viitteet === Luokka:Suomalaiset jääkiekkoilijat Luokka:Vuonna 1947 syntyneet Luokka:Vuonna 2022 kuolleet
Jaakko Marttinen

Jaakko Marttinen (s. 16. maaliskuuta 1944 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1964–1979 ja voitti yhden Suomen-mestaruuden.Jääkiekkokirja 2006–2007, s. 310. Suomen maajoukkueessa hän pelasi 14 maaottelua.Jääkiekkokirja 2006–2007, s. 229. Marttinen edusti pääsarjaurallaan Helsingfors IFK:ta ja Turun Palloseuraa. Hän pelasi SM-sarjassa ja SM-liigan runkosarjassa yhteensä 215 ottelua, joissa hänen tehopisteensä olivat 51 + 39 = 90 ja jäähymääränsä 176 minuuttia. SM- liigan pudotuspeleissä hän pelasi kuusi ottelua ja sai niissä yhden syöttöpisteen sekä kaksi jäähyminuuttia. Hän voitti Suomen-mestaruuden HIFK:ssa vuonna 1969Suuri Jääkiekkoteos 1, s. 287. sekä saavutti lisäksi yhden SM-hopean ja kaksi SM-pronssia. Marttinen pelasi Suomen maajoukkueessa 14 maaottelua, joissa hänelle ei kertynyt tehopisteitä. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1944 syntyneet Luokka:Elävät henkilöt
Isabelle Gulldén

Isabelle Therese Gulldén (s. 29. kesäkuuta 1989 Göteborg) on ruotsalainen käsipalloilija, joka edustaa seuratasolla tanskalaista Viborg HK:ta. Aikaisemmin hän edusti ruotsalaista IK Sävehofia. Gulldén kuuluu myös Ruotsin maajoukkueen vakionimiin. == Urheilu-ura == Ruotsin maajoukkueessa Gulldén on pelannut 69 ottelussa ja tehnyt niissä 180 maalia.http://www.handboll.info/ImageVault/Images/id_1293/ImageVaultHandler.aspx Gulldén on saavuttanut Ruotsin maajoukkueessa EM-hopeaa vuonna 2010. Loppuottelussa Ruotsi hävisi Norjalle maalein 25–20. Gulldén oli 36 maalillaan kisojen viidenneksi paras maalintekijä. Vuoden 2008 EM-kilpailuissa Gulldén oli Ruotsin joukkueessahttp://www.sportresult.com/sports/hb/HBEM08W/PDF/SWE-R.pdf yhdeksäs ja Pekingin kesäolympialaisissa 2008 kahdeksas. Pekingissä Gulldén pelasi kahdeksassa ottelussa tehden 14 maalia. Vuonna 2009 Ruotsi oli MM- kilpailujen 13:s. Seuratasolla Gulldén on voittanut IK Sävehofin joukkueessa neljä Ruotsin mestaruutta. Kesäkuussa 2011 hän siirtyi tanskalaiseen Viborg HK:iin.http://www.vhk.dk/Nyheder/Nyheder/Nyhedsvisning-1.aspx?Action=1&NewsId;=3908&PID;=246 == Yksityiselämä == Gulldénin lempinimi on ”Bella”. Hänellä on Rebecca-niminen sisko ja Pontus-niminen veli.http://home.swipnet.se/f88/presentation/isabelle_gullden.htm Gulldénin setä Christer Gulldén on entinen kreikkalais-roomalaisen tyylin painija, joka saavutti EM-pronssia ja kesäolympialaisten neljännen sijan.http://www.svd.se/sport/redo-for-holmgangar_1537007.svd == Saavutukset == * EM-hopeaa 2010 * Ruotsin mestaruus 2007,http://www.expressen.se/sport/os2008/Handboll/1.1230618/isabelle-gullden 2009http://www.nsk.se/article/20090509/SPORT01/302587907/1124/*/*/HANDBOLL- UPPDATERAD-1855/dromavslutning-for-johanna-ahlm, 2010 ja 2011 == Lähteet == * Isabelle Gulldén Biography and Olympic Results Sports Reference LLC. * Profiili Ruotsin käsipalloliiton sivuilla * Gulldénin euro-otteluprofiili ===Viitteet=== Luokka:Ruotsalaiset käsipalloilijat Luokka:Vuonna 1989 syntyneet Luokka:Elävät henkilöt
Suomen Sairaanhoitajat

Suomen Sairaanhoitajat ry () (ent. Suomen sairaanhoitajaliitto ry) on 25. tammikuuta 1925 perustettu järjestö, joka levittää hoitotyön asiantuntemusta ja järjestää alan täydennyskoulutusta. Järjestön puheenjohtaja on Heljä Lundgrén-Laine ja varapuheenjohtaja Terhi Reunama. Suomen Sairaanhoitajat on jäsenenä useissa kansainvälisissä organisaatioissa kuten Kansainvälisessä sairaanhoitajaliitossa, ICN:ssä. Sairaanhoitajapäivät on Suomen suurin sairaanhoitajien täydennyskoulutustapahtuma ja se järjestetään Suomen Sairaanhoitajien toimeksiannosta vuosittain Helsingin Messukeskuksessa. Sairaanhoitaja-lehti on Suomen Sairaanhoitajien jäsenlehti, jota voi myös tilata. Sairaanhoitaja-lehti ilmestyy kuusi kertaa vuodessa. Ennen Suomen Sairaanhoitajia Suomessa aloitti toiminnan Sjuksköterskeföreningen i Finland vuonna 1898. Suomen Sairaanhoitajat on Tehyn suurin yhteistyöjäsenjärjestö. Suomen Sairanhoitajilla on yhteensä 15 alueyhdistystä eri puolilla Suomea: Etelä-Hämeen Sairaanhoitajat ry, Etelä-Pohjanmaan sairaanhoitajat ry, Kainuun sairaanhoitajat ry, Keski-Suomen sairaanhoitajat ry, Kymenlaakson sairaanhoitajat ry, Lapin sairaanhoitajat ry, Pohjois-Hämeen sairaanhoitajat ry, Pohjois-Karjalan sairaanhoitajat ry, Pohjois-Pohjanmaan sairaanhoitajat ry, Päijät-Hämeen sairaanhoitajat ry, Saimaan sairaanhoitajat ry, Satakunnan sairaanhoitajat ry, Savon sairaanhoitajat ry, Uudenmaan sairaanhoitajat ry sekä Varsinais-Suomen sairaanhoitajat ry. Sairaanhoitajaliiton alla toimi aiemmin koulutus- ja kustannusyhtiö Fioca Oy. Fioca asetettiin Helsingin käräjäoikeuden päätöksellä konkurssiin 17. syyskuuta 2020. == Suomen Sairaanhoitajien jäsenmerkki == Suomen Sairaanhoitajien jäsenellä on tutkinnon suoritettuaan oikeus käyttää Suomen Sairaanhoitajien jäsenmerkkiä ja se on jäsenelle maksuton ensimmäisellä kerralla. Jos merkki katoaa tai rikkoutuu, voi jäsen ostaa itselleen uuden. Valmistuttuaan uusi sairaanhoitaja saa ensimmäisen jäsenmerkin automaattisesti maksettuaan ensimmäisen jäsenmaksunsa. Sairaanhoitajien jäsenmerkki on rekisteröity tavaramerkiksi. Sairaanhoitajan tutkintomerkillä kerrotaan, että on suorittanut sairaanhoitajan (nykyisin AMK) tutkinnon. Kalevala Korun valmistama merkki on hopeinen, nelikulmainen pyramidi. Tutkintomerkin suunnitelija taiteilija Bengt Eriksson. Se on suunniteltu vuonna 1966. Keskiportaastaan kullattu hopeinen merkki osoitti aiemmin erikoissairaanhoitajan tutkinnon ja kokonaan kullattu merkki osoitti, että merkin kantaja oli suorittanut sairaanhoitajaopettajan ja -johtajan tutkinnon. Tällä hetkellä voimassa olevan Sairaanhoitajien suosituksen mukaan keskiportaan kultainen merkki osoittaa sairaanhoitajan ja terveydenhuollon, terveystieteiden kandidaatin tutkinnon tai erikoissairaanhoitajan tutkinnon. Kokonaan kullatun tutkintomerkki osoittaa terveydenhuollon tai terveystieteiden maisteritutkinnon, sairaanhoitaja ylempi (AMK) tutkinnon, sairaanhoitajaopettajan tai sairaanhoitajajohtajan tutkinnon. == Lähteet == == Aiheesta muualla == *Suomen Sairaanhoitajien verkkosivut Luokka:Sairaanhoitajat Luokka:Suomalaiset järjestöt Luokka:Suomalaiset ammattiliitot
Juhani Boström

Juhani Boström (s. 12. heinäkuuta 1949 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1967–1979 ja voitti kolme Suomen-mestaruutta.Jääkiekkokirja 2006–2007, s. 295 Suomen maajoukkueessa hän pelasi 19 maaottelua.Jääkiekkokirja 2006–2007, s. 224 Boström edusti koko pääsarjauransa ajan Helsingfors IFK:ta. Hän pelasi SM- sarjassa ja SM-liigan runkosarjassa yhteensä 316 ottelua, joissa hänen tehopisteensä olivat 117 + 77 = 194 ja jäähymääränsä 54 minuuttia. SM-liigan pudotuspeleissä hän pelasi 17 ottelua ja kokosi niissä tehopisteet 8 + 6 = 14 eikä istunut jäähyllä minuuttiakaan. Hän voitti Suomen-mestaruuden vuosina 1969, 1970 ja 1974Suuri Jääkiekkoteos 1, s. 285 sekä saavutti lisäksi kaksi SM-hopeaa ja kaksi SM-pronssia. Boström pelasi Suomen maajoukkueessa 19 maaottelua, joissa hän teki yhden maalin ja sai yhden syöttöpisteen. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1949 syntyneet Luokka:Elävät henkilöt
Kuonokalat

Kuonokalat (Gonorynchidae, joskus myös virheellisesti Gonorhynchidae) on maitokalojen lahkoon kuuluva heimo. Heimon lajeja tavataan pääasiassa indopasifiselta merialueelta. ==Lajit== Varhaisimmat kuonokalojen heimoon kuuluvat fossiilit on ajoitettu eoseenikaudella. Tällainen suku on esimerkiksi Pohjois-Amerikasta, Euroopasta ja Australiasta löytynyt Notogoneus. Muita fossiileja on löytynyt muun muassa Israelista. Nykyisin elää viisi kuonokalalajia yhdessä suvussa. ==Anatomia== Ruumiinrakenteeltaan kuonokalat ovat pitkulaisia ja voivat kasvaa noin 60 cm pitkiksi.Terävän kuonon kärjessä on yksi viiksisäie ja lajit voivat työntää yläleukaansa eteenpäin ja leuat ovat hampaattomat. Kalojen suomut ovat hieman sahalaitaiset. Kuonokaloilla ei ole uimarakkoa. ==Levinneisyys== Kuonokalalajit on mereisiä ja elävät indopasifisella merialueella. Niitä voidaan tavata harvinaisena myös eteläiseltä Atlantilta muun muassa Saint Helenan saaren lähistöltä. ==Lähteet== Luokka:Maitokalat
Kimmo Heino

Kimmo Heino (s. 17. syyskuuta 1942 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1962–1977 ja voitti kolme Suomen-mestaruutta.Jääkiekkokirja 2006–2007, s. 300 Heino edusti koko pääsarjauransa ajan Helsingfors IFK:ta. Hän pelasi SM-sarjassa ja SM-liigan runkosarjassa yhteensä 330 ottelua, joissa hänen tehopisteensä olivat 57 + 38 = 95 ja jäähymääränsä 164 minuuttia. SM-liigan pudotuspeleissä hän pelasi 11 ottelua ja sai niissä yhden syöttöpisteen sekä kuusi jäähyminuuttia. Hän voitti Suomen-mestaruuden vuosina 1969, 1970 ja 1974Suuri Jääkiekkoteos 1, s. 285 sekä saavutti lisäksi kaksi SM-hopeaa ja kaksi SM-pronssia. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1942 syntyneet Luokka:Elävät henkilöt
Jorma Thusberg

Jorma Thusberg (s. 19. syyskuuta 1944 Mikkeli) on suomalainen jääkiekkoilija. Hän pelasi SM-sarjassa vuosina 1967–1973 ja voitti kaksi Suomen- mestaruutta.Jääkiekkokirja 2006–2007, s. 323 Suomen maajoukkueessa hän pelasi kaksi maaottelua.Jääkiekkokirja 2006–2007, s. 232 Thusberg edusti koko SM- sarjauransa ajan Helsingfors IFK:ta. Hän pelasi SM-sarjassa yhteensä 143 ottelua, joissa hänen tehopisteensä olivat 29 + 21 = 50 ja jäähymääränsä 72 minuuttia. Hän voitti Suomen-mestaruuden vuosina 1969 ja 1970Suuri Jääkiekkoteos 1, s. 289 sekä saavutti lisäksi yhden SM-hopean ja kaksi SM- pronssia. Thusberg pelasi Suomen maajoukkueessa kaksi maaottelua, joissa hän ei saanut tehopisteitä. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1944 syntyneet Luokka:Elävät henkilöt
Godfrey järjestää kaiken

Godfrey järjestää kaiken (My Man Godfrey) on Gregory La Cavan ohjaama yhdysvaltalainen komediaelokuva vuodelta 1936. Elokuvassa William Powell näyttelee koditonta Godfrey Parkia, jonka varakas perijätär Irene Bullock Carole Lombard kohtaa aarteenetsintäkilpailussa ja palkkaa hänet hovimestariksi talouteensa. Godfrey järjestää kaiken oli ehdolla Oscar- palkinnon saajaksi kuudessa eri kategoriassa, mutta se jäi ilman palkintoa. Elokuva valittiin National Film Registryyn vuonna 1999. The New York Timesin kriitikot valitsivat Godfreyn vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. == Roolit == == Lähteet == == Aiheesta muualla == Luokka:Yhdysvaltalaiset komediaelokuvat Luokka:Vuoden 1936 yhdysvaltalaiset elokuvat Luokka:Gregory La Cavan ohjaamat elokuvat Luokka:Yhdysvaltalaiset mustavalkoelokuvat
Henrik Granholm

Henrik Granholm (s. 14. marraskuuta 1945 Helsinki) on suomalainen jääkiekkoilija, joka edusti maalivahdin pelipaikalla SM-sarjassa vuosina 1962–1971 ja voitti kaksi Suomen-mestaruutta.Jääkiekkokirja 2006–2007, s. 328 "Grana" edusti koko SM-sarjauransa ajan Helsingfors IFK:ta. Hän pelasi yhteensä 40 SM-ottelua ja vaihtopenkillä istutut mukaan lukien 107. Jäähyjä hänelle kertyi neljä minuuttia. Hän voitti Suomen-mestaruuden vuosina 1969 ja 1970Suuri Jääkiekkoteos 1, s. 285 sekä saavutti lisäksi yhden SM-pronssin. Granholm toimi myös HIFK:n- ja GrIFK:n juniorimaalivahtien valmentajana ja IFK:n jääkiekkojaoston sihteerinä. Granholm pelasi jääpalloa IFK:n ykkösjoukkueessa 1960-luvulla.Urheilumme kasvot s. 360 == Lähteet == * * * Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. === Viitteet === Luokka:Suomalaiset jääkiekkomaalivahdit Luokka:Vuonna 1945 syntyneet Luokka:Elävät henkilöt
Eero Holopainen (jääkiekkoilija)

Eero Juhani Holopainen (22. helmikuuta 1942 Tampere – 1. lokakuuta 2005) oli suomalainen jääkiekkoilija.Urheilumme Kasvot Osa 3, Holopainen, Eero Juhani, sivu 372, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi maalivahtina SM- sarjassa vuosina 1961–1973 ja voitti kolme Suomen-mestaruutta,Jääkiekkokirja 2006–2007, s. 329 kaikki eri seuroissaSuuri Jääkiekkoteos 1, s. 285. Holopainen edusti SM-sarjaurallaan Tampereen Ilvestä, Tampereen Kilpa-Veljiä, Helsingfors IFK:ta ja Helsingin Jokereita. Hän pelasi SM-sarjassa yhteensä 127 ottelua ja vaihtopenkillä istutut mukaan lukien 245 ottelua. Jäähyjä hänelle kertyi 14 minuuttia. Hän voitti Suomen-mestaruuden Ilveksessä vuonna 1962, HIFK:ssa vuonna 1969 ja Jokereissa vuonna 1973Suuri Jääkiekkoteos 1, s. 285 sekä saavutti lisäksi yhden SM-hopean ja kaksi SM-pronssia. Jalkapalloilussa Eero (Eppuli) Holopainen voitti vuonna 1961 nuorten SM pronssia ja vuonna 1962 hopeaa Puolustusvoimien mestaruuskilpailuissa. Holopainen pelasi lukuisia kansainvälisiä jääkiekko-otteluja ja valmensi Helsingin piirin nuoria maalivahteja. Huolimatta menestyksekkäästä urastaan Holopainen ei, jos olisi saanut uudelleen valita, olisi omien sanojensa mukaan ryhtynyt maalivahdiksi – on sen verran paha paikka! Holopainen oli ammatiltaan radioasentaja. Hänen kotikuntansa oli Helsinki. Holopainen on haudattu Tampereelle Kalevankankaan hautausmaalle. == Lähteet == * * === Viitteet === Luokka:Suomalaiset jääkiekkomaalivahdit Luokka:Vuonna 1942 syntyneet Luokka:Vuonna 2005 kuolleet
Uskonnon olemuksesta

Uskonnon olemuksesta () on Ludwig Feuerbachin vuonna 1846 julkaisema uskonnonfilosofinen teos. Teoksen on suomentanut vuonna 1980 Vesa Oittinen. Teoksen kustansi Otava. == Lähteet == Luokka:Kirjat uskonnonfilosofiasta Luokka:Saksalaiset tietokirjat Luokka:Vuoden 1846 kirjat
Pentti Karlsson

Pentti Karlsson (s. 22. huhtikuuta 1953 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1971–1980 ja voitti yhden Suomen-mestaruuden.Jääkiekkokirja 2006–2007, s. 303 Suomen maajoukkueessa hän pelasi kymmenen maaottelua.Jääkiekkokirja 2006–2007, s. 226 Karlsson edusti pääsarjaurallaan Helsingfors IFK:ta ja Oulun Kärppiä. Hän pelasi SM-sarjassa ja SM-liigan runkosarjassa yhteensä 298 ottelua, joissa hänen tehopisteensä olivat 32 + 34 = 66 ja jäähymääränsä 132 minuuttia. SM- liigan pudotuspeleissä hän pelasi 11 ottelua ja kokosi niissä tehopisteet 0 + 2 = 2 sekä jäähyminuutteja kymmenen. Hän voitti Suomen-mestaruuden HIFK:ssa vuonna 1974Suuri Jääkiekkoteos 1, s. 286 sekä saavutti lisäksi kaksi SM-hopeaa ja kaksi SM-pronssia. Karlsson pelasi Suomen maajoukkueessa kymmenen maaottelua, joissa hänelle merkittiin yhteensä yksi syöttöpiste. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Jorma Virtanen

Jorma Virtanen (11. heinäkuuta 1951 Helsinki – 20. heinäkuuta 2003) oli suomalaissyntyinen norjalainen jääkiekkoilija. Hän pelasi maalivahtina SM- sarjassa ja SM-liigassa vuosina 1970–1980 ja voitti yhden Suomen- mestaruuden.Jääkiekkokirja 2006–2007, s. 333 Suomen maajoukkueessa hän pelasi kaksi maaottelua.Jääkiekkokirja 2006–2007, s. 235. Kaudelle 1980–1981 Virtanen siirtyi pelaamaan Saksaan EV Füssenin joukkueeseen. Kaudelle 1982–1983 hän siirtyi pelaamaan Norjaan Frisk Askerin joukkueeseen, jossa pelasi kaksi kautta. Tämän jälkeen hän jatkoi kolme kautta Storhamarin joukkueessa. Virtanen edusti pääsarjaurallaan Helsingfors IFK:ta ja Lahden Reipasta. Hän pelasi SM-sarjassa ja SM-liigan runkosarjassa yhteensä 172 ottelua ja vaihtopenkillä istutut mukaan laskien 342 ottelua. Hän sai yhden syöttöpisteen eikä lainkaan jäähyjä. SM-liigan pudotuspeleissä hän pelasi kaksi ottelua ja oli kokoonpanoissa yhteensä 11 ottelussa. Hän voitti Suomen-mestaruuden HIFK:ssa vuonna 1974Suuri Jääkiekkoteos 1, s. 289 sekä saavutti lisäksi kaksi SM-hopeaa ja kaksi SM-pronssia. Virtanen edusti Norjaa B-ryhmän MM-kisoissa 1985 ja C-ryhmän MM-kisoissa 1986 == Lähteet == * * === Viitteet === Luokka:Suomalaiset jääkiekkomaalivahdit Luokka:Norjalaiset jääkiekkomaalivahdit Luokka:Vuonna 1951 syntyneet Luokka:Vuonna 2003 kuolleet
Ilpo Kuisma

Ilpo Kuisma (s. 19. maaliskuuta 1950 Urjala) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1967–1977.Jääkiekkokirja 2006–2007, s. 306 Suomen maajoukkueessa hän pelasi kolme maaottelua.Jääkiekkokirja 2006–2007, s. 227 Kuisma edusti pääsarjaurallaan Tampereen Tapparaa ja Helsingin Jokereita. Hän pelasi SM- sarjassa ja SM-liigan runkosarjassa yhteensä 263 ottelua, joissa hänen tehopisteensä olivat 117 + 89 = 206 ja jäähymääränsä 142 minuuttia. Hän saavutti kerran SM-pronssia. Kuisma pelasi Suomen maajoukkueessa kolme maaottelua, joissa hän ei saanut tehopisteitä. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1950 syntyneet Luokka:Elävät henkilöt
Timo Parkkonen

Timo Parkkonen (s. 7. heinäkuuta 1952 Lahti) on suomalainen jääkiekkoilija. Hän pelasi SM-sarjassa ja SM-liigassa vuosina 1973–1977Jääkiekkokirja 2006–2007, s. 314 ja oli kevään 1976 pudotuspelien pistepörssin ykkönen yhdessä Porin Ässien Rauli Levosen kanssa. Parkkonen edusti koko pääsarjauransa ajan Helsingfors IFK:ta. Hän pelasi SM-sarjassa ja SM-liigan runkosarjassa yhteensä 109 ottelua, joissa hänen tehopisteensä olivat 26 + 23 = 49 ja jäähymääränsä 50 minuuttia. SM-liigan pudotuspeleissä hän pelasi seitsemän ottelua ja kokosi niissä tehopisteet 4 + 2 = 6 sekä jäähyminuutteja neljä. Parkkonen saavutti urallaan yhden Suomen mestaruuden (-74) ja yhden SM- hopean (-75). Parkkonen pelasi myös viisi kautta Ruotsissa. Sekä Eliserienissä ( Björklöven, Umeå), että Allsvenskanissa (Huddinge IK, Huddinge). Ruotsissa otteluita 162, maaleja 100, syöttöjä 87, yhteensä 187 pistettä. Jäähyjä 182 min PPG 1,15 . == Lähteet == * === Viitteet === Luokka:Suomalaiset jääkiekkoilijat Luokka:Vuonna 1952 syntyneet Luokka:Elävät henkilöt
Heikki Kojola

Heikki Kojola (17. syyskuuta 1953 Lapua – 1989) oli suomalainen jääkiekkoilija. Hän pelasi SM-sarjassa vuosina 1971–1975.Jääkiekkokirja 2006–2007, s. 305 Kojola edusti koko pääsarjauransa ajan Helsingfors IFK:ta. Hän pelasi SM-sarjassa yhteensä 46 ottelua, joissa hän ei saanut tehopisteitä eikä jäähyjä. Hän saavutti urallaan yhden SM-hopean ja yhden SM-pronssin. HIFK:n jälkeen Kojola pelasi I-divisioonassa edustaen PiTaa kahden kauden ajan. Kaudeksi 1977–1978 Kojola siirtyi Tanskan pääsarjan Rungstediin. Seuraavalla kaudella hän voitti sarjan pistepörssin ensimmäisenä Rungstedin pelaajana. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1953 syntyneet Luokka:Vuonna 1989 kuolleet
Lasten kuningas

Lasten kuningas () on kiinalainen elokuva vuodelta 1987. Se kertoo nuoresta miehestä, josta tulee opettaja maalaiskylään Kiinan kulttuurivallankumouksen aikana.Haizi Wang Film Reference ==Juoni== Kirjava joukko kiinalaisia on koottu uudelleenkoulutettaviksi ja maatöihin kolhoosiin Lounais-Kiinan vuorilla. Yksi heistä, nuori mies, määrätään paikallisen yläkoulun opettajaksi vaikka on itse käynyt vain vuoden verran lukiota. Lapsilla ei ole kirjoja, vain opettajalla yksi loppuun kulunut oppikirja josta perinteen mukaan pitäisi kopioida tekstiä taululle ja oppilaiden taululta vihkoihinsa. Nuori mies alkaa kapinoida perinteisiä opetusmenetelmiä vastaan ja haluaa vapauttaa oppilaiden kielen ja ajattelun. Hän opettaa koululaisille keksimänsä kirjainmerkin, jossa yhdistyvät karjaa ja vettä tarkoittavat merkit ja sanoo uuden merkin tarkoittavan lehmän virtsaa. Merkki taas viittaa tarinaan, jossa paimenpoika oppii hallitsemaan lehmälaumaansa virtsaamalla heinikkoon. Lehmät seuraavat häntä mihin vain suolaisen heinän ajamina. ==Vastaanotto== Elokuva tuli Suomessa teattereihin vuonna 1991 Gaudeamus-yhtiön maahantuomana kolmantena kiinalaiselokuvana Chen Kaigen Keltaisen maan ja Zhang Yimoun Punaisen pellon jälkeen. Suomen Kuvalehden Ywe Jalander kirjoittikin elokuvan esittelytekstissä kiinalaiselokuvista yleisemmin: ”Kiinalaiset elokuvat – kuten afrikkalaisetkin – ovat hyvää tekevää katsottavaa. Niissä on rauhallista ympäristöä, johon tapahtumat asettuvat. Ei ole joka paikassa teitä ja teollisuutta, jotka rikkoisivat maiseman. [--] Ajan ja paikan tajua eivät määrää autot, junat ja lentokoneet, vaan ihmisen mittainen liikkuminen.”. Helsingin Sanomissa Helena Ylänen kirjoitti Lasten kuninkaan olevan puhemies Maon ja kulttuurivallankumouksen viimeisten vuosien leimaama: ”Vaikka siitä puuttuu 1960-luvun virallisen Kiinan kukantuoksuinen sievistely, siinä on herttaista pienuutta ja osoitteellista kansanomaisuutta juuri niin kuin puhemies halusi. Filmin raivonpuuskat taas ovat hallittuja sivalluksia ja perimmäinen toivottomuus ilmaistaan hyvin tyynesti.” Kaikkiaan Lasten kuningas on Yläsen mielestä kasvattava ja hienostunut filmi tärkeistä asioista, elokuvana loisteliasta työtä eheine kuvineen ja muotoineen. == Lähteet == Luokka:Vuoden 1987 elokuvat Luokka:Kiinalaiset elokuvat Luokka:Romaaneihin perustuvat elokuvat
Abraham Melkiorinpoika

Abraham Melkiorinpoika tai Abraham Melkiersson (k. 1598 Tukholma) oli ruotsalaissyntyinen nuijasodan aikainen Pohjanmaan vouti ja nuijamiesten vastustaja. Abraham Melkiorinpoika syntyi Uppsalassa. Hän toimi voutina Itä- Götanmaalla 1580-luvulla ja Helsinglannissa 1590-luvulla. Suomen käskynhaltija Klaus Fleming lähetti Abraham Melkiorinpojan Pohjanmaalle sen jälkeen, kun Kaarle-herttuan kannattajat olivat vanginneet vouti Tuomas Yrjönpojan ja lainlukija Erik Olavinpojan ja kuljettaneet heidät Ruotsiin. Abraham Melkiorinpoika oli kääntynyt katolilaisuuteen ja saanut valtakirjansa kuningas Sigismundilta Puolassa. Hän saapui Pohjanmaalle viimeistään elokuun puolivälissä vuonna 1596, mutta hän palasi Turkuun varoitettuaan talonpoikia kapinallisista hankkeista. Myöhemmin syksyllä Abraham Melkiorinpoika palasi Pohjanmaalle, mutta talonpoikien alettua polttamaan ratsutiloja, hän poistui jälleen maakunnasta. Nuijasodan Nokian taistelussa joulukuussa 1596 Abraham Melkiorinpoika lähetettiin tarjoamaan sovintoa ehtona, että talonpojat luovuttavat huomattavimmat johtajansa tuomittaviksi. Tästä seurasi hämmennys, jonka takia talonpoikien päälliköt pakenivat ja talonpoikien joukot lyötiin näiden jouduttua hajaannuksen valtaan. Tämän jälkeen Abraham Melkiorinpoika vangitsi Jaakko Ilkan, Yrjö Kontsaksen, Pentti Pirin ja muutaman muun talonpoikaisjohtajan. Vastoin Klaus Flemingin myöhästynyttä kieltoa hän mestautti vangit Isonkyrön kirkolla. Sitten alkoivat pohjoispohjalaiset kapinoimaan, jolloin Abraham Melkiorinpoika ensin heille varoittavan kirjeen kirjoitettuaan, lähti muutaman kymmenen sotamiehen joukon voimin pohjoiseen kapinallisia rauhoittamaan. Kaarle-herttuan nimeämä uusi vouti Israel Larsinpoika oli kuitenkin antanut määräyksen pidättää Abraham Melkiorinpoika elävänä tai kuolleena. Pohjoispohjalainen partio Hannu Krankan ja Perttu Palon johdolla yllätti Abraham Melkiorinpojan joukon Kokkolan kirkon lounaispuolella olevalla Tarharannan niityllä. Abraham Melkiorinpoika pääsi pakoon, mutta hänet otettiin kiinni seuraavana päivänä etelämpää Kruununkylästä. Abraham Melkiorinpoika kuljettiin sidottuna ensin Tukholmaan ja sitten Arbogaan. Siellä koolla olleen säätyjen kokouksen asettama tilapäinen tuomioistuin tuomitsi hänet kuolemaan. Abraham Melkiorinpoika vetosi kuninkaaseen ja laati kaksi puolustuskirjelmää, jotka eivät kuitenkaan auttaneet vaan hänet teloitettiin Tukholmassa keväällä 1598. == Lähteet == Luokka:Ruotsalaiset virkamiehet Luokka:Ruotsalaiset teloitetut Luokka:Ruotsin teloittamat Luokka:Nuijasodan henkilöt Luokka:Syntymävuosi tuntematon Luokka:Vuonna 1598 kuolleet
Matteuksen evankeliumi (elokuva)

Matteuksen evankeliumi on Pier Paolo Pasolinin ohjaama draamaelokuva vuodelta 1964. Se on kuvattu pääosin Italian Materassa. Muita kuvauspaikkoja oli eri puolilla Etelä-Italiaa muun muassa Calabriassa. Pääosissa esiintyy amatöörejä: esimerkiksi Juudasta esittää roomalainen rekkakuski ja vanhaa Neitsyt Mariaa Pasolinin oma äiti. == Näyttelijät == == Lähteet == Luokka:Vuoden 1964 italialaiset elokuvat Luokka:Ranskalaiset draamaelokuvat Luokka:Pier Paolo Pasolinin ohjaamat elokuvat Luokka:Italialaiset draamaelokuvat Luokka:Vuoden 1964 ranskalaiset elokuvat Luokka:Raamattuun pohjautuvat elokuvat
Reijo Rossi

Reijo Rossi (s. 18. kesäkuuta 1954 Tampere) on suomalainen jääkiekkoilija. Hän pelasi SM-sarjassa ja SM-liigassa vuosina 1973–1977 ja voitti yhden Suomen- mestaruuden.Jääkiekkokirja 2006–2007, s. 318 Rossi edusti pääsarjaurallaan Tampereen Tapparaa ja Rauman Lukkoa. Hän pelasi SM-sarjassa ja SM-liigan runkosarjassa yhteensä 77 ottelua, joissa hänen tehopisteensä olivat 2 + 0 = 2 ja jäähymääränsä 38 minuuttia. SM-liigan pudotuspeleissä hän pelasi neljä ottelua, joissa hän ei saanut tilastomerkintöjä. Rossi voitti Suomen- mestaruuden Tapparan joukkueessa vuonna 1975Suuri Jääkiekkoteos 1, s. 288 sekä saavutti lisäksi yhden SM-hopean. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1954 syntyneet Luokka:Elävät henkilöt
Antti Perttula

Antti Perttula (s. 23. toukokuuta 1943 Tampere) on suomalainen jääkiekkoilija. Hän pelasi SM-sarjassa vuosina 1964–1975 ja voitti yhden Suomen- mestaruuden.Jääkiekkokirja 2006–2007, s. 315 Perttula edusti SM-sarjaurallaan Helsingfors IFK:ta, Tampereen Tapparaa ja Helsingin Jokereita. Hän pelasi SM- sarjassa 234 ottelua, joissa hänen tehopisteensä olivat 43 + 31 = 74 ja jäähymääränsä 80 minuuttia. Perttula voitti Suomen-mestaruuden Tapparan joukkueessa vuonna 1975Suuri Jääkiekkoteos 1, s. 288 sekä saavutti lisäksi yhden SM-hopean ja yhden SM-pronssin. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1943 syntyneet Luokka:Elävät henkilöt
Ganso

Paulo Henrique Chagas de Lima (s. 12. lokakuuta 1989 Ananindeua, Pará) tunnetaan myös nimellä Paulo Henrique Ganso tai Ganso, on brasilialainen jalkapalloilija. Vuonna 2009 hän oli ehdolla Brasilian liigan lupaavammaksi pelaajaksi. == Saavutukset == ;Santos * Campeonato Paulista: 2010, 2011 * Copa do Brasil: 2010 Henkilökohtaiset * Copa do Brasilin paras pelaaja: 2010 == Lähteet == == Aiheesta muualla == *santos.globo.com *Neymar and Ganso the crown jewels of Santos' new generation *Ganso technical card on Sambafoot.com Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1989 syntyneet Luokka:Elävät henkilöt
Frederick Whitcroft

Frederick John "Fred" Whitcroft (20. joulukuuta 1882 Port Perry, Ontario – 9. elokuuta 1931) oli kanadalainen jääkiekkoilija, joka hyökkääjänä pelasi useissa amatööriseuroissa kuten myös varhaisissa ammattilaisjoukkueissa. Näistä mainittakoon Renfrew Creamery Kings ja Kenora Thistles. Uransa alkuvaiheissa hän saavutti kiekkopiireissä mainetta erinomaisilla otteillaan Peterborough Colts -amatööriseurassa. Vuonna 1907 Stanley Cup -mestari Kenora Thistles allekirjoitti hänen kanssaan 700 dollarin sopimuksen. Whitcroft pelasi hyvin, mutta ei voinut estää Thistlesin tappiota Stanley Cupin loppuottelussa Montreal Wanderersille kahdessa ottelussa. Seuraavana vuonna Whitcroft allekirjoitti sopimuksen Alberta Professional Hockey Leaguessa pelaavan Edmonton Eskimosin kanssa. Kaksi vuotta sarjan maalitilastoja hallittuaan, mutta Stanley Cupia turhaan tavoiteltuaan Whitcroft palasi itään ja teki sopimuksen National Hockey Association -liigan Renfrew Creamery Kings -seuran kanssa. Sopimuksen arvo oli 2 000 dollaria. Hänen joukkuetovereitaan olivat tulevat Hockey Hall of Fame -tähdet Cyclone Taylor, Frank Patrick, Lester Patrick ja Newsy Lalonde. Kun Stanley Cupin tavoittelu tämänkään organisaation riveissä ei onnistunut, Whitcroft vetäytyi kiekkoilusta. Frederick Whitcroft valittiin Hockey Hall of Fameen 1962. ==Aiheesta muualla== * Frederick Whitcroft's biography at Legends of Hockey * Online biography of Frederick Whitcroft Luokka:Vuonna 1882 syntyneet Luokka:Vuonna 1931 kuolleet Luokka:Kanadalaiset jääkiekkoilijat Luokka:Hockey Hall of Fame
Jorma Vilen

Jorma Vilen (s. 6. syyskuuta 1946 Tampere) on suomalainen jääkiekkoilija. Hän pelasi SM-sarjassa ja SM-liigassa vuosina 1966–1976 ja voitti kaksi Suomen- mestaruutta.Jääkiekkokirja 2006–2007, s. 325 Vilen edusti pääsarjaurallaan Tampereen Kilpa-Veljiä ja Tampereen Tapparaa. Hän pelasi SM-sarjassa ja SM- liigan runkosarjassa yhteensä 234 ottelua, joissa hänen tehopisteensä olivat 15 + 26 = 41 ja jäähymääränsä 141 minuuttia. Vilen voitti Suomen-mestaruuden TK-V:n joukkueessa vuonna 1968 ja Tapparan joukkueessa vuonna 1975Suuri Jääkiekkoteos 1, s. 289 sekä saavutti lisäksi yhden SM-hopean. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1946 syntyneet Luokka:Elävät henkilöt
Pekka Sartjärvi

Pekka Sartjärvi (s. 11. elokuuta 1953 Heinola) on suomalainen jääkiekkoilija. Hän pelasi SM-sarjassa ja SM-liigassa vuosina 1972–1977.Jääkiekkokirja 2006–2007, s. 319 Sartjärvi edusti pääsarjaurallaan Saimaan Palloa, Tampereen Tapparaa ja Tampereen Ilvestä. Hän pelasi SM-sarjassa ja SM-liigan runkosarjassa yhteensä 123 ottelua, joissa hänen tehopisteensä olivat 26 + 14 = 40 ja jäähymääränsä 18 minuuttia. Sartjärvi saavutti urallaan yhden SM- hopean. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Seppo Mäkinen (jääkiekkoilija, 1943)

Seppo Ilmari Mäkinen (s. 30. lokakuuta 1943 Tampere) on suomalainen jääkiekkoilija. Hän pelasi SM-sarjassa vuosina 1961–1973 ja voitti yhden Suomen-mestaruuden.Jääkiekkokirja 2006–2007, s. 312 Mäkinen edusti koko SM- sarjauransa ajan Tampereen Tapparaa. Hän pelasi SM-sarjassa yhteensä 220 ottelua, joissa hänen tehopisteensä olivat 84 + 56 = 140 ja jäähymääränsä 169 minuuttia. Hän voitti Suomen-mestaruuden vuonna 1964Suuri Jääkiekkoteos 1, s. 287 sekä saavutti lisäksi yhden SM-hopean ja yhden SM-pronssin. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1943 syntyneet Luokka:Elävät henkilöt
Venny Snellman

Venny Snellman (21. marraskuuta 1893 Raahe – 29. tammikuuta 1966 Helsinki) oli suomalainen sairaanhoitoalan uranuurtaja ja Suomen sairaanhoitajakoulutuksen sekä hoitotyön kehittäjä. Hän oli koulutukseltaan ylioppilas ja valmistui vuonna 1917 sairaanhoitajaksi. Snellman toimi Mannerheimin Lastensuojeluliiton lastenhuoltotyön tarkastajana vuosina 1922–1929 ja ensimmäisenä Lääkintöhallituksen sairaanhoitajakoulutuksen tarkastajana vuosina 1930–1958. Hän perusti Sairaanhoitajien koulutussäätiön (SHKS) vuonna 1944. Snellmanille myönnettiin Florence Nightingale -mitali vuonna 1947 ja sosiaalineuvoksen arvonimi 1953. Sairaanhoitajien koulutussäätiö jakaa Venny Snellmanin nimeä kantavaa tunnustusapurahaa.Venny Snellman tunnustusapuraha. Sairaanhoitajien koulutussäätiö. Venny Snellman kuului Snellman-sukuun. Johan Vilhelm Snellman oli hänen isänsä serkku. ==Lähteet== Luokka:Suomalaiset sairaanhoitajat Luokka:Vuonna 1893 syntyneet Luokka:Vuonna 1966 kuolleet
Jarmo Grönlund

Jarmo Grönlund (s. 28. joulukuuta 1948 Tampere) on suomalainen jääkiekkoilija. Hän pelasi maalivahtina SM-sarjassa vuosina 1967–1975 ja voitti yhden Suomen- mestaruuden.Jääkiekkokirja 2006–2007, s. 328 Grönlund edusti SM-sarjaurallaan tamperelaisseuroja Tapparaa ja Hilparaa. Hän pelasi SM-sarjassa 19 ottelua ja vaihtopenkillä istutut mukaan laskien 55 ottelua. Jäähyjä hänelle kertyi kymmenen minuuttia. Hän voitti Suomen-mestaruuden Tapparan joukkueessa vuonna 1975.Suuri Jääkiekkoteos 1, s. 285 == Lähteet == * * === Viitteet === Luokka:Suomalaiset jääkiekkomaalivahdit Luokka:Vuonna 1948 syntyneet Luokka:Elävät henkilöt
Viettelysten ilta

Viettelysten ilta () on Ingmar Bergmanin ohjaama elokuva vuodelta 1953. Elokuva kertoo kiertävän sirkuksen omistajan ja hänen tyttöystävänsä välisestä suhteesta.Sawdust and tinsel. Criterion Elokuva on merkkitapaus Bergmanin varhaistuotannossa: siinä tulee esille hänen omaperäinen tyylinsä ja esitellään ensi kertaa monia piirteitä, joista myöhemmin tuli Bergmanin tunnusmerkkejä. Kuvaus korostaa valon ja varjon leikkiä, latautunut vuoropuhelu vuorottelee paljonpuhuvan hiljaisuuden kanssa ja tapahtumaympäristökin on esiintyvän taiteen maailma, johon Bergman palasi myöhemmin esimerkiksi Fannyssa ja Alexanderissa.Simon, John: Sawdust and Tinsel: The Lower Depths. Criterion Collection. == Pääosissa == == Lähteet == Luokka:Vuoden 1953 ruotsalaiset elokuvat Luokka:Ingmar Bergmanin ohjaamat elokuvat Luokka:Ruotsalaiset draamaelokuvat Luokka:Sirkuselokuvat
Rauli Ottila

Rauli Ottila (s. 17. joulukuuta 1947 Turku) on suomalainen jääkiekkoilija. Hän pelasi maalivahtina SM-sarjassa vuosina 1966–1975.Jääkiekkokirja 2006–2007, s. 331 Ottila edusti koko SM-sarjauransa ajan Turun Palloseuraa. Hän pelasi SM- sarjassa 65 ottelua ja vaihtopenkillä istutut mukaan laskien 207 ottelua. Hän sai urallaan yhden SM-hopeamitalin. == Lähteet == * === Viitteet === Luokka:Suomalaiset jääkiekkomaalivahdit Luokka:Vuonna 1947 syntyneet Luokka:Elävät henkilöt
Malaoksoni

Malaoksoni on orgaaninen fosforihappoesteri, jonka kemiallinen kaava on C10H19O7PS. Sitä syntyy hyönteisen elimistössä malationista, joka myös on rikkipitoinen tiofosfaatti. Malaoksonissa malationin toinen rikkiatomi on vaihtunut happeen. Tätä, paljon myrkyllisempää happijohdosta, syntyy vain hitaasti nisäkkään elimistössä toisin kuin hyönteisillä ja se hajoaa melko nopeasti, joten nisäkkäiden elimistöön ei muodostu siitä merkittäviä pitoisuuksia.Selvitys elinympäristön kemikaaliriskeistä Aine sitoutuu lähtemättömästi asetyylikoliiniesteraasiin, jonka inaktivoituessa hermostoon kertyy asetyylikoliinia, joka tappaa hyönteisen hermoston ylikuormitukseen. Malaoksonin moolimassa on 314,292 g/mol ja CAS-numero 1634-78-2. == Lähteet== == Aiheesta muualla == *PubChem: Malaoxon *Kyoto Encyclopedia of Genes and Genomes (KEGG): Malaoxon Luokka:Hyönteistorjunta-aineet Luokka:Fosforiyhdisteet Luokka:Esterit
Levan Tediašvili

Levan Tediašvili (, 15. maaliskuuta 1948 Sagaretšo, Georgian SNT – 17. helmikuuta 2024) oli georgialainen poliitikko ja Neuvostoliittoa urheilu- urallaan edustanut vapaapainija, olympiavoittaja, maailman- ja euroopanmestari. Tediašvili saavutti painijanurallaan kaksi olympiavoittoa, neljä maailmanmestaruutta ja kolme Euroopan mestaruutta. Lisäksi hän saavutti kerran MM-hopeaa ja EM-kilpailujen kuudennen sijan. Tediašvili toimi myös Georgian kansanedustajana. Vuonna 2005 hänet nimitettiin kansainväliseen painin hall of fameen.http://www.themat.com/section.php?section_id=3&page;=showarticle&ArticleID;=13251 == Lähteet == * Profiili foldeak.com:in painitietokannassa * Profiili FILA:n sivustolla * === Viitteet === Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Georgialaiset poliitikot Luokka:Vuonna 1948 syntyneet Luokka:Vuonna 2024 kuolleet
Kimmo Kantanen

Kimmo Kantanen (s. 13. toukokuuta 1946 Helsinki) on suomalainen jääkiekkoilija. Hän pelasi SM-sarjassa vuosina 1965–1971.Jääkiekkokirja 2006–2007, s. 303 Kantanen edusti SM-sarjaurallaan Oulun Kärppiä kausilla 1965–1966 ja 1967–1968 sekä turkulaista Kiekko-67:ää kaudella 1970–1971.Suuri Jääkiekkoteos 1, s. 240 Hän pelasi SM-sarjassa yhteensä 47 ottelua, joissa hänen tehopisteensä olivat 10 + 8 = 18 ja jäähymääränsä 10 minuuttia. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1946 syntyneet Luokka:Elävät henkilöt
Alaston saari

Alaston saari () on japanilainen elokuva vuodelta 1961. Se kertoo perheen elämästä ankarissa oloissa pienellä saarella. Elokuvassa ei ole lainkaan vuoropuhelua. == Lähteet == Luokka:Vuoden 1961 japanilaiset elokuvat Luokka:Japanilaiset draamaelokuvat Luokka:Elokuvat köyhyydestä
Rikosten pyörteessä

Rikosten pyörteessä (Gun Crazy tai Deadly Is the Female) on film noir -elokuva vuodelta 1949. Aseellisiin ryöstöihin erikoistuvasta nuorestaparista kertovan elokuvan käsikirjoitti Dalton Trumbo, mutta se laitettiin Millard Kaufmanin nimiin Trumbon jouduttua Hollywoodin mustalle listalle. Elokuva toimi edeltäjänä Arthur Pennin Bonnie ja Clydelle.Gun Crazy (1949) AMC Filmsite Rikosten pyörteessä valittiin vuonna 1993 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 7.10.2016. Vuonna 1992 tuli ensi-iltaan uusintaversio Guncrazy – Hullu rakkaus, jossa on aineksia myös Nicholas Rayn elokuvasta He elävät öisin (1948). ==Rooleissa== == Lähteet == == Aiheesta muualla == * Luokka:Vuoden 1949 yhdysvaltalaiset elokuvat Luokka:Film noir -elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset rikoselokuvat
Ahmet Ayık

Ahmet Ayık (s. 31. maaliskuuta 1938 Doğanşar) on turkkilainen entinen vapaapainija, olympiavoittaja, maailman- ja euroopanmestari. Ayık saavutti painijanurallaan olympiavoiton ja -hopean, kaksi maailmanmestaruutta ja kaksi Euroopan mestaruutta. Lisäksi hän saavutti kerran MM-hopeaa ja EM-hopeaa. Vuonna 2004 Ayık nimitettiin kansainväliseen painin hall of fameen. == Lähteet == * Profiili foldeak.com:in painitietokannassa * Profiili FILA:n sivustolla * Ahmet Ayık Biography and Olympic Results Sports Reference LLC. === Viitteet === Luokka:Turkkilaiset vapaapainijat Luokka:Turkkilaiset olympiavoittajat Luokka:Vuonna 1938 syntyneet Luokka:Elävät henkilöt
Lääkäripäivät

Lääkäripäivät voi tarkoittaa mm. seuraavia: * Pohjolan lääkäripäivät * Suomen Valtakunnalliset lääkäripäivät * Tampereen lääkäripäivät
Nuuskaus

Nuuskaaminen tarkoittaa jauhemaisen huumausaineen vetämistä nenään hengityksen mukana. Nuuskattavia huumeita ovat esimerkiksi amfetamiinit, kokaiini ja opiaatit. Nuuskaus ei ole sama asia kuin imppaus.Päihdelinkki pikatieto; imppaus ==Lähteet== Luokka:Päihteiden käyttö
Pakul

Pakul, myös: Pakol, Phakhol tai Khapol (nimi tulee khowarin kielestä), on esimerkiksi Afganistanissa käytetty pyöreä, pehmeä päähine. Sen valmistusmateriaalina käytetään villaa, ja sen värejä ovat monet maanläheiset värit, kuten ruskea, musta, harmaa ja beige. Se on mahdollisesti lähtöisin nykyisen Pohjois-Pakistanin alueelta. Sitä alkoivat suosia 1900-luvun alussa erityisesti Afganistanin koillisosien pataanit suurten turbaanien sijasta, mutta sen käyttö on levinnyt laajalle Pohjois-Afganistanissa, mutta sitä käytetään myös Pakistanissa sekä Uzbekistanissa ja Tadžikistanissa. Hattu valmistetaan villakankaasta. Kangas ommellaan sylinteriksi, ja sen toiseen päähän ommellaan pyöreä noin halkaisijaltaan noin 30 cm:n mittainen kangas. Sylinteri rullataan niin että se muodostaan reunuksen pyöreän osan alle. Lakki tuli tunnetuksi Venäjän ja Afganistanin välisen sodan aikana, kun afganistanilainen sotasankari Ahmad Shah Massoud näkyi usein televisiossa päässään pakul. The Caps of Pakistan, kuvataan myös valmistus ==Lähteet== Luokka:Päähineet